C 184/74
RO
Jurnalul Oficial al Uniunii Europene
25.5.2023
3.5.
CESE este de acord cu Comisia Europeană că, pentru a crea condițiile necesare pentru ca oricine să trăiască, să prospere și să conducă, indiferent de diferențe, este necesar ca organismele de promovare a egalității existente să își poată atinge întregul potențial și să fie mai bine pregătite pentru a preveni discriminarea și pentru a acorda asistență victimelor discriminării. 3.6.
CESE consideră că susținerea organismelor de promovare a egalității este esențială pentru a asigura respectarea drepturilor fundamentale ale tuturor cetățenilor UE.
Susținând în mod activ organismele de promovare a egalității, UE asigură sprijinirea tuturor cetățenilor UE care sunt discriminați și asigură dreptul acestora la sprijin și la reprezentare. 3.7.
CESE reamintește punctul 2.10 din avizul CESE pe tema „Îmbunătățirea egalității în UE” (12): „CESE consideră că promovarea egalității și a protecției drepturilor fundamentale trebuie să se integreze într-o viziune socială mai amplă, care să multiplice și să consolideze instrumentele prin care statele membre și instituțiile europene materializează sprijinul acordat persoanelor și actorilor publici și privați”. 3.8.
În acest domeniu este nevoie de măsuri la nivelul UE care să fie în acord cu principiile subsidiarității și proporționalității și să fie consecvente cu celelalte politici ale Uniunii.
Comisia Europeană a declarat că prezenta inițiativă revizuiește legislația deja existentă pentru a spori eficacitatea acesteia, stabilind standarde minime și implicând partenerii sociali și societatea civilă.
4.
Observații specifice 4.1.
Creșterea competențelor organismelor de promovare a egalității 4.1.1.
Având în vedere impasul prelungit al adoptării așa-numitei directive orizontale, plecând de la o abordare centrată pe victime, în care întârzierea justiției înseamnă negarea justiției, CESE consideră că neluarea în considerare în mod corespunzător a formelor de discriminare intersecționale și multiple ar fi o oportunitate ratată.
Unele forme de discriminare nu pot fi abordate prin analizarea motivelor discriminatorii unul câte unul și necesită o abordare intersecțională.
4.1.2.
Deși mai multe directive existente prevăd obligația statelor membre de a institui organisme naționale de promovare a egalității, normele actuale ale UE lasă o marjă largă de apreciere în ceea ce privește configurarea și funcționarea și există diferențe semnificative între organismele de promovare a egalității în ceea ce privește atribuțiile, independența, resursele, accesibilitatea și eficacitatea.
Noua inițiativă de introducere a unor standarde minime pentru organismele de promovare a egalității este menită să contribuie la eforturile Comisiei Europene de a avansa către o Uniune a egalității și să consolideze eficacitatea legislației UE în materie de nediscriminare.
4.1.3.
Propunerea Comisiei Europene de a extinde mandatul organismelor de promovare a egalității la Directiva 79/7/CEE, astfel încât organismele de promovare a egalității să poată oferi protecție împotriva discriminării de gen în domeniul securității sociale de stat, nu trebuie să aducă atingere rolului și competențelor partenerilor sociali și ar trebui să contribuie la consolidarea și sprijinirea activității acestora.
4.1.4.
CESE recunoaște rolul central și sprijină introducerea cerinței legale propuse, conform căreia organismele de promovare a egalității trebuie să fie libere de influențe externe și să se asigure că dispun de resurse umane, profesionale, tehnice și financiare suficiente și durabile.
4.1.5.
CESE aplaudă mecanismele solide de protecție propuse pentru independența organismelor de promovare a egalității, aspect fundamental pentru capacitatea acestora de a-i sprijini suficient pe cetățeni.
4.1.6.
CESE evidențiază importanța deosebită a mecanismelor de protecție pentru disponibilitatea și adecvarea resurselor umane, tehnice și financiare oferite organismelor de promovare a egalității.
Resursele reprezintă o cerință prealabilă atât pentru independența organismelor de promovare a egalității, cât și pentru capacitatea acestora de a proteja în mod eficace victimele și de a preveni discriminarea.
4.1.7.
O parte din propunerea Comisiei Europene conține o cerință pentru instituțiile publice de a consulta organismele de promovare a egalității în timp util și de a lua în considerare recomandările acestora.
CESE recomandă ca statele membre să aibă obligația de a raporta cu privire la măsurile adoptate în urma recomandărilor formulate de organismele de promovare a egalității, precum și cu privire la rezultatele acestor măsuri.
(12)
A se vedea Avizul CESE pe tema „Îmbunătățirea egalității în UE” (JO C 75, 28.2.2023, p. 56).